CELEX: 62010TN0334
Language: mt
Date: 2010-08-10 00:00:00
Title: Kawża T-334/10: Rikors ippreżentat fl- 10 ta’ Awwissu 2010 — Leifheit AG vs UASI — Vermop Salmon (Twist System)

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/45
            
         
      Rikors ippreżentat fl-10 ta’ Awwissu 2010 — Leifheit AG vs UASI — Vermop Salmon (Twist System)
      (Kawża T-334/10)
      ()
      (2010/C 288/87)
      Lingwa tar-rikors: il-Ġermaniż
      
         Partijiet
      
      
         Rikorrenti: Leifheit AG (Nassau, il-Ġermanja) (rappreżentanti: G. Hasselblatt u V. Töbelmann, avukati)
      
         Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
      
         Parti oħra quddiem il-Bord tal-Appell: Vermop Salmon GmbH (Gilching, il-Ġermanja)
      
         Talbiet tar-rikorrenti
      
      
                  —
               
               
                  tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-12 ta’ Mejju 2010 fil-Każijiet magħquda R 924/2009-1 u R 1013/2009-1;
               
            
                  —
               
               
                  tikkundanna lill-UASI għall-ispejjeż;
               
            
                  —
               
               
                  fil-każ li Vermop Salmon GmbH tintervjeni f’din il-kawża, tikkundanna lil din il-kumpannija intervenjenti għall-ispejjeż tagħha.
               
            
         Motivi u argumenti prinċipali
      
      
         Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark verbali “Twist System” għal prodotti fil-klassijiet 7, 8 u 21.
      
         Proprjetarju tat-trade mark Komunitarja: ir-rikorrenti.
      
         Parti li qed titlob id-dikjarazzjoni ta’ invalidità tat-trade mark Komunitarja: Vermop Salmon GmbH.
      
         Dritt tat-trade mark tal-parti li qed titlob id-dikjarazzjoni ta’ invalidità: trade mark verbali “TWIX” għal prodotti fil-klassi 21 u trade mark verbali “TWIXTER” għal prodotti fil-klassijiet 9, 12, 21, 22 u 25.
      
         Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità parzjalment milqugħa.
      
         Deċiżjoni tal-Bord tal-Appell: l-appell ta’ Vermop Salmon intiż sabiex l-applikazzjoni għar-reġistrazzjoni tat-trade mark tar-rikorrenti għal prodotti oħra tiġi miċħuda ġie milqugħ u l-appell tar-rikorrenti ġie miċħud.
      
         Motivi invokati: ksur tal-Artikolu 63(1) tar-Regolament (KE) Nru 207/2009 (1) minħabba li l-Ewwel Bord tal-Appell tal-UASI ma eżaminax jekk il-provi tal-użu mressqa minn Vermop Salmon kinux suffiċjenti sabiex jistabbilixxu użu ġenwin tat-trade marks Komunitarji preċedenti kif ukoll ksur tad-dispożizzjonijiet tal-ewwel u t-tieni sentenza tal-Artikolu 57(2) flimkien ma’ dawk tal-Artikolu 42(2) tar-Regolament (KE) Nru 207/2009 minħabba li l-provi tal-użu mressqa fil-proċess minn Vermop Salmon ma jurux użu ġenwin tat-trade marks Komunitarji preċedenti, ksur tal-Artikolu 8(1)(b) tar-Regolament (KE) Nru 207/2009 minħabba li t-trade marks kunfliġġenti ma jixxibhux.
      
         (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).